La Junta Local contra el Càncer de Burjassot organitza una nit solidària de monòlegs
2025-07-24

La Junta Local contra el Càncer de Burjassot ha organitzat, dissabte que ve 13 de juny, una nit solidària de monòlegs en la qual tot el recaptat serà destinat a la lluita contra aquesta malaltia. Una nit solidària en la qual compten amb la col·laboració de la Falla Mendizábal que els cedeix el seu casal per al desenvolupament de l’activitat i que, a més, compta amb grans monologuistes entre els seus fallers.

Totes les persones que vulguen col·laborar amb aquesta causa i a més gaudir de la nit i de les riallades assegurades que provocaran els cinc monologuistes participants en la mateixa, poden fer-ho de dues maneres: adquirint per 6€ el tiquet del sopar, consistent en picoteig, beguda, entrepà i café , més els monòlegs, o només el tiquet dels monòlegs, a un preu de 5€ i amb el qual s’inclou una consumició.

Germán Chiva, Rubén Cosías, Ramón Ulzurrun i Fran i Mario Tordera seran els encarregats de fer riure tots els presents en el casal.

Les entrades es poden adquirir a través de les voluntàries de la junta, escrivint per privat al Facebook de l’entitat, Aecc Junta Local Burjassot, o en el casal de la Falla Mendizábal.